**Kev Zwm Rau Zos Ntuj Hmoov Ntuj**

Zos Ntuj Hmoov Ntuj yog Niam Ntuj tug rau cov niam yug. Yog npaj rau tus uas nws ntseeg thiab fwm hais tias nws yog nws niam yug nws los zwm nyob ua tswv cuab rau hauv Niam Ntuj lub Zos Ntuj.

Kev los zwm ua tswv cuab rau lub Zos Ntuj ntawm haiv neeg Hmoov Ntuj yog yuav tau los yug dua tshiab zwm rau Kev Ntseeg Leej Niam thiab ua raws li kev cai coj ntawm Kev Ntseeg Leej Niam li hauv qab no:

1. Yog yuav tau fwm thiab coj raws li cov cai coj ntawm Zos Ntuj Hmoov Ntuj.
2. Yog yuav nrog pab ceev txuag kom lub zej zog nyob huv si mus nyab xeeb thiab tsis ua kev txhaum cai uas tsis zoo rau lub Zos Ntuj Hmoov Ntuj thiab tsoom nom tswv ntawm lub teb chaws uas muaj cov ntseeg Leej Niam thiab txoj kev ntseeg nyob.
3. Yog yuav los nrog nqis tes, nqis zog, nqis peev, nqis caij los nrog txhim kho lub Zos Ntuj kom loj hlob tuaj.
4. Thaum los nyob rau lub Zos Ntuj lawm, yuav tau tawm peev txheej raws li txoj cai ntawm tsoom ntseeg feem coob kev pom zoo los txhim kho rau lub Zos Ntuj thiab txoj Kev Ntseeg Leej Niam.
5. Tus ntseeg Kev Ntseeg Leej Niam thiab nws ntseeg tias nws yog niam yug uas nws fwm niam fwm txiv, hlub tub hlub ntxhais sib luag, thiab xyaum ua neeg zoo los nrog hlub txuag dej av, zoov tsuag, tsiaj txhu ces tus ntawd muaj feem los nyob tau rau hauv Zos Ntuj Hmoov Ntuj.
6. Daim av yog Niam Ntuj daim thiab ua Niam Ntuj tug, yog leej twg nrog Niam nyob hauv Niam Ntuj daim av, coj raws Niam Ntuj tus Keeb Cag Txuj ces yog leej twg li, tab sis hnub twg nws ho tsis nyob es nws yuav tawm hauv lub Zos Ntuj mus nyob rau lwm lub zos thiab lwm txoj kev ntseeg lawm, nws yuav tsum tso txhua tsav tsi uas yog Niam Ntuj tug ntawm Niam Ntuj daim av tseg rau Niam Ntuj lub Zos Ntuj.
7. Yog leej twg los nyob, tsis coj raws li kev coj ntawm Kev Ntseeg Leej Niam, tsis ua raws cov cai tswj ntawm Zos Ntuj, thiab tsis nyob rau tsoom nom tswv hauv lub teb chaws kev tswj fwm, Zos Ntuj yuav tsis lees thaj xeeb tus ntawd.
8. Niam Ntuj daim av thiab txoj Kev Ntseeg Leej Niam yuav tsis cais ib leej twg. Yog leej twg ntseeg tias nws yog nws niam yug nws es nws fwm Niam Ntuj ua nws tus Tswv Ntuj thiab coj raws li Leej Niam tus Keeb Cag Txuj qhia ces nws muaj feem los nrog tawm tswv yim txhim kho rau Niam Ntuj lub Zos Ntuj.
9. Kev Ntseeg Leej Niam thiab Zos Hmoov Ntuj yuav tsis cia ua vaj ua tsev ywj siab raws li nyias siab nyiam rau hauv Niam Ntuj daim av. Yog leej twg xub zwm, xub rau npe tias nws yuav los nyob rau hauv lub Zos Ntuj ces tus ntawd yuav xub tau tsev nyob rau hauv lub zos thaum ua tau vaj tse tiav.
10. Yog leej twg pab peev txheej mus ib ntus es nws ho hloov siab tsis mus nyob rau hauv Zos Ntuj raws li nws tau teev tseg los yog nws tawm ntawm txoj Kev Ntseeg Leej Niam lawm, Kev Ntseeg Leej Niam thiab Zos Ntuj Hmoov Ntuj yuav tsis rov nws cov peev txheej uas nws tau muab pab los nrog txhim kho rau lub zos thiab txoj kev ntseeg rov rau nws. Cov peev txheej uas nws tau pab ntawd yog kev pub rau txoj Kev Ntseeg Leej Niam thiab lub Zos Ntuj lawm xwb.
11. Yog leej twg pab mus ib ntus ho tsis muaj nws lawm, ib tug ntawm nws tsev neeg yuav sawv los nres nws chaw ua mus los tau. Yog tias tus ntawd yog nws tsev neeg nws yug thiab nyob rau hauv txoj Kev Ntseeg Leej Niam. Hos yog nws tsev neeg tsis muaj tus los sawv cev nres nws qhov chaw tuav nws tus txiaj ntsim txuas ntxiv mus, cov peev txheej uas nws tau pab yav tag los yog muab ua kev pub rau txoj Kev Ntseeg Leej Niam thiab lub Zos Ntuj.
12. Kuv to taub zoo txog cov cai saum toj no. Kuv txaus siab hlo los coj thiab ua raws cov cai uas tau teev tseg no. Kuv zoo siab los zwm ua ib tug tswv cuab rau txoj Kev Ntseeg Leej Niam ua ntej kuv los nyob rau hauv lub Zos Ntuj. Kuv yuav nrog tawm peev txheej ntawm kuv ntiag tug los koom tes nrog haiv neeg Hmoov Ntuj txhawb nqa txoj Kev Ntseeg Leej Niam thiab lub Zos Ntuj kom vam meej mus.
13. Thaum ua tau vaj tse tiav lawm, kuv mus nyob, kuv yuav tau them kuv tej nqi dej, nqi hluav taws, nqi cua sov, nqi se uas yog tej nuj nqis kuv siv hauv kuv lub tsev kuv nyob thiab nrog rau kuv lub nqi tsev.

Tswv Tsev/Tswv Cuab Xyuam Kab Hnub Xyuam Tim